O baladre contiene quantos componius toxicos y historicament s'ha considerau una planta verenosa. Manimenos, a suya amargor lo fa desagradable pa os humans y a mayoría d'os animals, per lo que os casos d'enverenamiento son raros y lo risgo cheneral de mortalidat humana ye baixo. A ingestión de cantidatz mayors puede causar ansias, gomecatizos, exceso d'ixalivación, dolor abdominal, caguera ensangrotada y ritmo cardíaco irregular. Lo contacto alongau con a suya sapia puede causar irritación d'a piel, inflamación d'os uellos y dermatitis.